## La delegada del Consell a Castelló es reunix amb representants de la Unió de Mútues

*** La trobada ha servit per a establir les bases de la col·laboració entre les dos institucions**

La delegada del Consell a Castelló, Susana Fabregat, s’ha reunit amb representants de la Unió de Mútues a Castelló de la Plana, una delegació encapçalada per la directora gerent, Carmen Barber.

Esta primera trobada ha servit per a establir les bases de la col·laboració entre les dos institucions i per a continuar treballant en la protecció social i sanitària del personal públic de la província de Castelló.

Fabregat ha traslladat el compromís de la Generalitat d’estretir sinergies, “amb l’objectiu d’aconseguir una millora en salut i benestar laboral” i fomentar “noves actuacions que beneficien el conjunt dels treballadors”.

La Unió de Mútues disposa de 10 centres ambulatoris distribuïts en diverses zones de la província de Castelló i un hospital situat a Castelló de la Plana, per a donar serveis als treballadors i treballadores públics.

Fecha: 20/10/2023